Заклаў яго Апалон Крывашэін, былы міністр шляхоў зносін Расійскай імперыі, са скандалам звольнены маладым царом Мікалаем ІІ. Ці насамрэч міністр Крывашэін спекуляваў на шпалах і праклаў чыгунку праз свае ўладанні, ці гэта быў навет ды падкілімная барацьба — сёння разабрацца цяжка. На пенсіі ён зрабіўся маршалкам шклоўскага дваранства. Разбіў тут цяністы парк, паставіў драўляны палац.